Source: https://www.polacekpartners.sk/clanok/sedem-rad-ako-neprist-v-roku-2017-o-podporu
Timestamp: 2020-04-09 20:24:32+00:00

Document:
Sedem rád ako neprísť v roku 2017 o podporu - Poláček & Partners
Sedem rád ako neprísť v roku 2017 o podporu
8 Jul 2016 / AUTORI: Pavol Poláček → Jozef Hudák →
Neprimerane prísny trest za nesplnenie oznamovacej povinnosti pripravil v roku 2015 o podporu viac než 1100 výrobcov. Táto udalosť rozpútala vášnivú debatu o vhodnosti, potrebnosti a ústavnosti takejto drakonickej sankcie. Účelom tohto článku nie je byť ďalším príspevkom do tejto diskusie, ale poskytnúť výrobcom niekoľko základných rád ako sa vyhnúť problémom pri uplatňovaní podpory a v roku 2017 dosiahnuť jej vyplatenie.
Rada č. 1: Nezabudnite na oznamovaciu povinnosť
Podľa § 4 ods. 2 písm. c) Zákona o podpore OZE je výrobca elektriny s právom na podporu povinný oznámiť Úradu pre reguláciu sieťových odvetví (Úrad) a prevádzkovateľovi regionálnej distribučnej sústavy (1) vždy k 15. augustu (2) tieto informácie na nasledujúci kalendárny rok:
uplatnenie podpory doplatkom podľa § 3 ods. 1 písm. c);
Bližšie podrobnosti o spôsobe a forme oznámenia o uplatnení podpory zákon nešpecifikuje. Tieto možno nájsť na internetovej stránke Úradu pre reguláciu sieťových odvetví (Úrad) a jednotlivých prevádzkovateľov regionálnych distribučných sústav. Pri uplatňovaní podpory preto odporúčame tieto internetové stránky pravidelne sledovať.
Rada č. 2: Oznámenie doručte Úradu
Na účely uplatnenia podpory Úrad na svojej internetovej stránke zverejnil podrobnejšie inštrukcie a príslušný formulár označený ako „Formulár - Povinnosť výrobcov elektriny predložiť údaje do 30.05.2016“.
Rada č. 3: Nezabudnite na prevádzkovateľa regionálnej distribučnej sústavy
Spoločnosť Západoslovenská distribučná, a.s. zverejnila na svojej internetovej stránke postup na uplatnenie podpory, kde sa nachádzajú aj príslušné dokumenty a formuláre. Osobitne poukazujeme na formulár označený ako „Oznámenie podľa § 4 ods. 2 písm. c) zákona č. 309/2009 Z. z. na kalendárny rok 2017“ (3). Podľa inštrukcie spoločnosti je potrebné formulár doručiť poštou alebo emailom na adresy v ňom uvedené.
Podotýkame, že úpravu uplatnenia podpory možno nájsť aj v Prevádzkovom poriadku (4). Jeho znenie považujeme za sporné a umožňujúce rôzny výklad. Pre odstránenie akýchkoľvek pochybností však považujeme za vhodné, aby výrobca elektriny k formuláru o uplatnení podpory priložil aj dokumenty, ktoré Prevádzkový poriadok vo svojich ustanoveniach označuje ako „prílohy k oznámeniu o uplatnení podpory“. Ide o nasledovné dokumenty:
Pre účely uplatnenia podpory spoločnosť Stredoslovenská energetika – Distribúcia, a.s. zverejnila na svojej internetovej stránke formulár označený ako „Oznámenie o uplatnení podpory na rok 2017“. V tejto súvislosti poukazujeme aj na Komunikačný manuál pre výrobcov elektriny, v ktorom sú tiež uvedené inštrukcie pre vyplnenie a doručenie formulára. Vyplnený formulár je potrebné doručiť poštou s označením zásielky ako „Oznámenie o uplatnení podpory na rok 2017“.
Pre účely oznámenia uplatnenia podpory spoločnosť Východoslovenská distribučná, a.s. zverejnila na svojej internetovej stránke formulár označený ako „Oznámenie o uplatnení podpory v zmysle § 4 ods. 2) písm. c) zákona 309/2009 Z. z. v znení neskorších predpisov“.
Podotýkame, že úpravu uplatnenia podpory možno nájsť aj v Prevádzkovom poriadku (5). Jeho znenie považujeme za sporné a umožňujúce rôzny výklad. Pre odstránenie akýchkoľvek pochybností však považujeme za vhodné, aby výrobca elektriny k formuláru o uplatnení podpory priložil aj dokumenty, ktoré Prevádzkový poriadok vo svojich ustanoveniach označuje ako „prílohy k oznámeniu o uplatnení podpory“. Ide o nasledovné dokumenty:
Rada č. 4: Použite viacero spôsobov doručenia
Pri doručovaní oznámenia o uplatnení podpory prostredníctvom pošty, odporúčame zaslať oznámenie ako doporučenú zásielku s doručenkou a nie iba s podacím lístkom. Na doručenke je vhodné označiť zásielku ako „Oznámenie o uplatnení podpory na rok 2017“.
Pred odoslaním oznámenia o uplatnení podpory a prípadných príloh si vyhotovte kópiu celej zásielky, ktorú si uskladnite spolu s podacím lístkom ako aj s vrátenou doručenkou.
Rada č. 5: Dajte si pozor pri doručovaní do podateľne
Rada č. 6: Oznámenie neodkladajte na poslednú chvíľu
V praxi sa vyskytlo niekoľko prípadov, kedy výrobca elektriny oznámenie o uplatnení podpory odoslal poštou buď 15.8.2014 alebo niekoľko dní pred uvedeným dátumom, pričom oznámenie bolo prevádzkovateľovi regionálnej distribučnej sústavy doručené až po 15.8.2014. V takýchto prípadoch prevádzkovateľ regionálnej distribučnej sústavy oznámenie o uplatnení podpory odmietol uznať a oznamovaciu povinnosť považoval za nesplnenú z dôvodu, že oznámenie o uplatnení podpory muselo byť podľa jeho názoru doručené najneskôr 15.8.2014.
Je možné s týmto názorom prevádzkovateľa regionálnej distribučnej sústavy polemizovať, avšak určite Vám radšej odporúčame splniť si oznamovaciu povinnosť v dostatočnom predstihu a oznámenie doručiť Úradu a prevádzkovateľovi distribučnej sústavy pred 15.8.2016.
Dostatočný časový predstih Vám poslúži nie len na to, aby ste mali istotu, že Vaša zásielka bude do 15.8.2016 doručená, ale aj na to, aby ste v prípade vrátenia poškodenej, či nepodpísanej doručenky, stihli doručenie oznámenia zopakovať.
Rada č. 7: Pozor na údaje o množstve elektriny
Pre účely uplatnenia podpory na rok 2017 Úrad ako aj prevádzkovatelia regionálnych distribučných sústav vyžadujú od výrobcov elektriny dokumenty a informácie, ktoré idú nad rámec litery zákona. Na základe negatívnych skúseností z roku 2015 odporúčame pri uplatňovaním podpory na rok 2017 poskytnúť Úradu a prevádzkovateľovi regionálnej distribučnej sústavy všetky požadované informácie a dokumenty. V prípade akýchkoľvek nejasností odporúčame písomne sa obrátiť na Úrad alebo príslušného prevádzkovateľa regionálnej distribučnej sústavy so žiadosťou o usmernenie, a to buď priamo alebo prostredníctvom Vašej priemyselnej asociácie.
Prečítajte si prosím aj právne upozornenie.
(1) Prevádzkovateľmi regionálnych distribučných sústav sú spoločnosti Západoslovenská distribučná, a.s., Stredoslovenská energetika – Distribúcia, a.s. a Východoslovenská distribučná a.s.
(2) V tomto článku sa zaoberáme výlučne zariadeniami na výrobu elektriny, ktoré boli uvedené do prevádzky pred 15. augustom 2016.
(3) Podotýkame, že na stránke sa stále nachádza aj formulár označený ako „Oznámenie o uplatnení podpory“.
(4) Odkazujeme najmä na body 6.1.2, 6.1.10 a 6.1.11 Prevádzkového poriadku Západoslovenskej distribučnej, a.s.
(5) Odkazujeme najmä na body 6.1.2 a 6.1.13 Prevádzkového poriadku Východoslovenskej distribučnej, a.s.
(6) Tento článok nie je právnou radou advokáta klientovi a nemôže nahradiť komplexnú právnu radu ohľadom podmienok a spôsobu splnenia oznamovacej povinnosti podľa § 4 ods. 2 písm. c) Zákona o podpore OZE v konkrétnom prípade konkrétneho výrobcu elektriny. Vzhľadom na viaceré nejasnosti a možnosti rozličnej interpretácie nie je možné vylúčiť, že odlišné osoby by rovnaké ustanovenia vykladali rozličným spôsobom. Rovnako nie je možné vylúčiť, že Úrad, prevádzkovateľ distribučnej sústavy alebo súd by dospeli k odlišným záverom, ako sú závery v tomto článku. Článok zohľadňuje stav k 30.6.2016.

References: § 4
 § 3
 § 4
 § 4
 § 4
 súd